
PANEVĖŽIO RAJONO SAVIVALDYBĖS TARYBA 

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2025 M. KOVO 27 D. SPRENDIMO NR. T-93 „DĖL PAPILDOMOS VIENKARTINĖS IŠMOKOS GIMUS VAIKUI SKYRIMO IR MOKĖJIMO PANEVĖŽIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2026 m. rugsėjo 24 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Savivaldybės taryba n u s p r e n d ž i a:
1. Pakeisti papildomos vienkartinės išmokos gimus vaikui skyrimo ir mokėjimo Panevėžio rajono savivaldybėje tvarkos aprašą, patvirtintą Panevėžio rajono savivaldybės tarybos 2025 m. kovo 27 d. sprendimu Nr. T-93 „Dėl Papildomos vienkartinės išmokos gimus vaikui skyrimo ir mokėjimo Panevėžio rajono savivaldybėje tvarkos aprašo patvirtinimo“:
1.1. pakeisti 5 punktą ir jį išdėstyti taip:
„5. Papildomos vienkartinės išmokos gimus vaikui (toliau – papildoma vienkartinė išmoka) dydis – 500,00 Eur.“;
1.2. pakeisti 11 punktą ir jį išdėstyti taip:
„11. Prašymas gali būti pateiktas asmeniškai, paštu ar elektroniniu būdu. Jei prašymas siunčiamas paštu ar elektroniniu paštu, prie prašymo turi būti pridėtos reikiamų dokumentų kopijos, patvirtintos teisės aktų nustatyta tvarka. Prašymą pateikiant asmeniškai, pateikiami reikiamų dokumentų originalai. Skyriaus specialistas ar seniūnijos vyriausias socialinis darbuotojas padaro reikiamų dokumentų kopijas bei patikrina pareiškėjo nurodytus gyvenamosios vietos deklaracijos duomenis Socialinės paramos informacinės sistemos (toliau – SPIS) duomenų bazėje ir atspausdina išrašą. Kopijos ir išrašas pridedami prie prašymo. Prašymą teikiant elektroniniu paštu, prašymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus. Gautas prašymas užregistruojamas jo pateikimo dieną Dokumentų valdymo bendrojoje informacinėje sistemoje (toliau – DBSIS).“;
1.3. pakeisti 12 punktą ir jį išdėstyti taip:
„12. Papildoma vienkartinė išmoka skiriama Panevėžio rajono savivaldybės administracijos Skyriaus vedėjo sprendimu. Sprendimas registruojamas DBSIS.“.
2. Šis sprendimas įsigalioja nuo 2026 m. spalio 1 d.








Virginija Savickienė
2026-09-01

PANEVĖŽIO RAJONO SAVIVALDYBĖS ADMINISTRACIJOS
SOCIALINĖS PARAMOS SKYRIUS

Panevėžio rajono savivaldybės tarybai

SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2025 M. KOVO 27 D. SPRENDIMO NR. T-93 „DĖL PAPILDOMOS VIENKARTINĖS IŠMOKOS GIMUS VAIKUI SKYRIMO IR MOKĖJIMO PANEVĖŽIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO“ PROJEKTO AIŠKINAMASIS RAŠTAS 

2026 m. rugsėjo 24 d.  
Panevėžys

1. Sprendimo projekto tikslai ir uždaviniai
Sprendimo projektu siūloma pakeisti Panevėžio rajono savivaldybės tarybos 2025 m. kovo 
27 d. sprendimu Nr. T-93 patvirtintą Papildomos vienkartinės išmokos gimus vaikui skyrimo ir mokėjimo Panevėžio rajono savivaldybėje tvarkos aprašą (toliau – Tvarkos aprašas).
2. Siūlomos teisinio reguliavimo nuostatos ir laukiami rezultatai
Tvarkos aprašas buvo priimtas įgyvendinant šeimos stiprinimo politiką ir demografinės padėties gerinimą Panevėžio rajone. 
Šiuo metu Panevėžio rajono savivaldybėje taikoma priemonė – 200,00 Eur vertės kuponas įsigyti kūdikiui reikalingoms prekėms parduotuvėje, kuri laimėjo konkursą, ir papildoma vienkartinė išmoka gimus vaikui – 300,00 Eur. Siūloma nuo 2026 m. spalio 1 d. mokėti tik papildomą vienkartinę išmoką gimus vaikui – 500,00 Eur ir nebeduoti kupono prekėms įsigyti. 
Taip pat keičiasi tie punktai, kuriuose nurodoma, kad prašymas papildomai išmokai gimus vaikui gauti ir sprendimas dėl papildomos išmokos gimus vaikui skyrimo registruojami Dokumentų valdymo bendrojoje informacinėje sistemoje. 
3. Lėšų poreikis ir šaltiniai
Sprendimas įgyvendinamas iš savivaldybės biudžeto lėšų, papildomų lėšų nereikės.
	4. Kiti reikalingi pagrindimai, skaičiavimai ar paaiškinimai
Nėra.
5. Sprendimo projekto lyginamasis variantas 
	Pridedamas.
	Reikalingas sprendimo projekto antikorupcinis vertinimas.


Skyriaus vedėja								        Virginija Savickienė

Projekto
									lyginamasis variantas

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Savivaldybės taryba n u s p r e n d ž i a:
1. Pakeisti papildomos vienkartinės išmokos gimus vaikui skyrimo ir mokėjimo Panevėžio rajono savivaldybėje tvarkos aprašą, patvirtintą Panevėžio rajono savivaldybės tarybos 2025 m. kovo 27 d. sprendimu Nr. T-93 „Dėl Papildomos vienkartinės išmokos gimus vaikui skyrimo ir mokėjimo Panevėžio rajono savivaldybėje tvarkos aprašo patvirtinimo“:
1.1. pakeisti 5 punktą ir jį išdėstyti taip:
„5. Papildomos vienkartinės išmokos gimus vaikui (toliau – papildoma vienkartinė išmoka) dydis – 300,00 500,00 Eur.“;
1.2. pakeisti 11 punktą ir jį išdėstyti taip:
„11. Prašymas gali būti pateiktas asmeniškai, paštu ar elektroniniu būdu. Jei prašymas siunčiamas paštu ar elektroniniu paštu, prie prašymo turi būti pridėtos reikiamų dokumentų kopijos, patvirtintos teisės aktų nustatyta tvarka. Prašymą pateikiant asmeniškai, pateikiami reikiamų dokumentų originalai. Skyriaus specialistas ar seniūnijos vyriausias socialinis darbuotojas padaro reikiamų dokumentų kopijas bei patikrina pareiškėjo nurodytus gyvenamosios vietos deklaracijos duomenis Socialinės paramos informacinės sistemos (toliau – SPIS) duomenų bazėje ir atspausdina išrašą. Kopijos ir išrašas pridedami prie prašymo. Prašymą teikiant elektroniniu paštu, prašymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus. Gautas prašymas užregistruojamas jo pateikimo dieną Duomenų valdymo sistemoje (toliau – DVS) Dokumentų valdymo bendrojoje informacinėje sistemoje (toliau – DBSIS).“;
1.3. pakeisti 12 punktą ir jį išdėstyti taip:
„12. Papildoma vienkartinė išmoka skiriama Panevėžio rajono savivaldybės administracijos Skyriaus vedėjo sprendimu. Sprendimas registruojamas DVS DBSIS.“.
2. Šis sprendimas įsigalioja nuo 2026 m. spalio 1 d.

